**Tisztelt Pedagógusok, kedves Barátaink!**

Az Örökség Gyermek Népművészeti Egyesület 2019/ 20-as tanévben ismét megrendezi országos szólótánc versenyét, melynek döntője Szarvason kerül megrendezésre 2020. június 5-6-7-én . A versenyen a lányok pántlikás a fiúk bokrétás táncos címet szerezhetnek. Az országos döntőt regionális előválogatók előzik meg.

A Dél-dunántúli régió előválogatója 2020. Április 18-án Szennán kerül megrendezésre.

*Tervezett Program.*

8.00-8.30 Beérkezés, regisztráció

8.00-10.00 kötelező táncok próbája a Tarsoly zenekarral

10.30-12.30 Kötelező táncok bemutatása

12.00-14.00 ebéd ( Általános Iskola ebédlője) , skanzen látogatás Igény szerint.

14.00-15.30 Szabadon választott táncok próbája

16.00-18.00 Szabadon választott táncok bemutatása

18.20-19.00 Rőt Ökör társulat bemutatója

19.20 eredmény hirdetés

A versenyzők, pedagógusok, **ingyenes belépőt** kapnak a **Szennai Skanzenbe**

**A verseny** **szabályzata** az Örökség Gyermek Népművészeti Egyesület honlapján megtalálható.

**A verseny helyszíne:** 7477 Szenna, Rákóczi u.1. ( Művelődési ház, Sportcsarnok)

**A verseny lebonyolítója:** Zselic Alapfokú Művészeti Iskola

**Kapcsolattartó:** *Horváth Tibor* (horvatib@freemail.hu, 30 862 43 36) információ kérés esetén.

 *Szierer Jánosné* (zselic001@gmail.com) A jelentkezéseket erre az e-mail címre kérjük küldeni!

**Zenekar:** A rendezvény központi kísérő zenekara a Tarsoly zenekar lesz. Zenekar vezető:

Bencze Mátyás. Elérhetősége: tarsolyband@gmail.com

A kötelező és szabadon választott táncokat is ők kísérik, kivételt képez, ha valaki saját zenekart hoz. A zenekart az Örökség Gyermek Népművészeti Egyesület fizeti.

**A versenyzők:**

A versenyzők szóló (egy fiú) és páros (egy fiú és egy lány vagy két lány) kategóriában nevezhetnek. A szóló kategóriában induló fiú indulhat párban is, de legfeljebb egy lányt kísérhet le. A fiú itt nem mint kísérő, hanem mint a lány párja szerepel. A korcsoport meghatározásánál ha a páros valamelyik tagja idősebb, ott az idősebb korcsoportjába történik a besorolás. A párok tagjai között 1 korcsoport lehet maximum az eltérés.

**A versenyen 4 korcsoport indulhat:**

1. korcsoport: 6-8 évesek
2. korcsoport: 9-10 évesek
3. korcsoport: 11-12 évesek
4. korcsoport: 13-15 évesek

 Az országos döntőbe Szarvasra csak az 1. 2. 3. korcsoportok versenyzői juthatnak tovább

**Táncanyagok a versenyen:**

A 0. korcsoport jelentkezői egy szabadon választott táncanyag bemutatását vállalják, 1.50 percben (+/- 20 mp).

 Az 1., 2., 3., korcsoport jelentkezői két versenyszámban,(kötelező és szabadon választott) mérettetnek meg.

**Kötelező táncanyag:** Egy választott tánc a Dél dunántúli régió táncaiból (Somogyi, Tolnai, Baranyai magyar falvak, illetve a területen élő nemzetiségek – sváb, délszláv táncok, betelepített bukovinai székelyek – táncai előadása 2 percben (+/- 20 mp).

**Szabadon választott táncanyag:** 2 percben (+/- 20 mp). A Kárpát-medence területéről bármely magyar vagy magyarországi nemzetiség tánca

A bemutatott versenyszámokat 3 tagú szakmai zsűri nézi meg. Minden regionális előválogatón 2 állandó és egy meghívott zsűri értékel. Állandó zsűritagok: Sikentancz Szilveszter, az Örökség Gyermek Népművészeti Egyesület elnöke és Hegedűsné Farkas Lilla az Örökség elnökségi tagja. A szennai verseny meghívott zsűrije: Majoros Róbert .

A zsűri a kiemelkedő produkciókat díjazásban részesíti, illetve az 1.2.3. korcsoport kiemeltjeit a döntőbe juttatja.

 A jelentkezési határidő: 2020. Március 20.

A nevezési díj versenyzőnként 2500 Ft, melyet a helyszínen a regisztrációkor kell fizetni. A nevezési díj fejében minden versenyző ebédet kap. A felkészítő pedagógusokat is szeretettel várjuk egy ebédre.

 Magam és az Örökség Gyermek Népművészeti Egyesület nevében jó felkészülést kívánok!

Horváth Tibor

szervező, Dél-dunántúli regionális elnök.

Szenna, 2020. 01.08.

**Gyermek és Ifjúsági Szólótáncverseny 2017**

*A 2020 Április 18-án Szennán rendezendő Gyermek Szólótáncversenyre való jelentkezéshez szükséges adatok megadása.*

**Táncos neve:**

**Születési ideje:**

****

**Táncospár esetén - táncos neve:**

**Születési ideje:**

**Táncospár esetén - kísérő partner neve:**

**Születési ideje:**

**Korcsoport:**

0. korcsoport: 6-8 évesek

1. korcsoport: 9-10 évesek

2. korcsoport: 11-12 évesek

3. korcsoport: 13-15 évesek



**Kötelező (Dél-dunántúli) táncanyag (1., 2., 3. korcsoport):**

**Szabadon választott táncanyag (0,1,2,3. korcsoport):**

**A táncos(ok) táncegyüttese, ha van:**

**A táncos(ok) felkészítő tanárának neve:**

**Kapcsolattartó neve:**

**Kapcsolattartó telefonszám:**

**Kapcsolattartó email címe:**

**A nevezési díjhoz kapcsolódó számlázási cím:**